හෙට දිනයේ කාලගුණ තත්ත්වය යහපත් වුවහොත් යළි මෙහෙයුම් ආරම්භ කිරීමට නියමිතයි.ඊයේ රාත්‍රියේ නිවසක් මතට පස් කන්දක් කඩා වැටීමෙන් එහි සිටි මව, පියා සහ දියණිය මිය ගිය අතර, ඔවුන්ගේ සිරුරු සොයා ගනු ලැබුවේ අද උදෑසනයි.බදුල්ල, මඩකලපුව, අම්පාර, මන්නාරම, මුලතිව්, කළුතර, හම්බන්තොට, කෑගල්ල, මහනුවර, සහ නුවරඑළිය දිස්ත්‍රික්කවලට බලපා ඇති අයහපත් කාලගුණ තත්ත්වය හේතුවෙන් පුද්ගලයින් 4126ක් පීඩාවට පත්ව ඇති අතර, පුද්ගල මරණ 3ක් ද වාර්තා වනවා.එමෙන්ම, හෙට පස්වරු 4 දක්වා බල පැවැත්වෙන පරිදි බදුල්ල, කෑගල්ල, රත්නපුර, නුවරඑළිය සහ නුවර යන දිස්ත්‍රික්කවලට නායයෑම් අනතුරු ඇඟවීම් නිවේදන නිකුත් කර ඇති බවයි ජාතික ගොඩනැගිලි පර්යේෂණ සංවිධානයේ ජ්‍යෙෂ්ඨ විද්‍යාඥ ආචාර්ය වසන්ත සේනාධීර කියා සිටියේ.අධික වැසි සමඟ කළු සහ නිල්වලා ගංඟා පිටාර මට්ටමට පැමිණ තිඛෙනවා.